Ուոլթ_Դիսնեյ
Միկի Մաուսի ստեղծումը առաջին Ակադեմիական մրցանակաբաշխությունների համար։ 1928-1933
Դիսնեյը և Այվերկսը կատարելագործեցին Միկի Մաուսի կերպարը, որպեսզի այն կարողանար փոխարինել Օսուալդին, հավանաբար Դիսնեյին ոգեշնչել էր ծովախոզուկը, որին նա խնամում էր Լաֆ-Օ-Գրամ ստուդիայում աշխատելիս, սակայն հերոսի ծագումը անորոշ է: Իրականում Դիսնեյը հերոսի համար ընտրել էր Մորթիմեր Մաուս անունը, բայց Լիլիանը այն շքեղ էր համարում, ուստի դրա փոխարեն առաջարկեց Միկին: Այվերկսը բարեփոխեց Դիսնեյի նախնական ուրվագծերը, որպեսզի հերոսին անիմացնելն ավելի հեշտ լիներ, իսկ ձայնը տրամադրեց Դիսնեյը մինչև 1947 թվականը։ Դիսնեյի աշխատողներից մեկի խոսքերով «Ուբը գծագրել է Միկիի արտաքին տեսքը, իսկ Ուոլթը տվել դրան իր հոգին» ։ Միկի Մաուսն առաջին անգամ հայտնվել է էկրաններին 1928 թվականի մայիսին՝ որպես Խենթ ինքնաթիռը մուլտֆիլմում կարճ էկրանավորում, բայց դա, և Քայլարշավ ջայլամի վրա, չկարողացան գտնել գործընկերների, որոնք կտարածեին իրենց։ Հետևելով 1927 թվականի սենսացիա «Ջազ երգիչը» մուլտֆիլմի արձագանքին՝ Դիսնեյն օգտագործեց համադրված ձայն 3-րդ կարճամետրաժի համար։ Անիմացիան ավարտելուց հետո, Դիսնեյը պայմանագիր ստորագրեց, Դիսնեյը երրորդ կարճամետրաժ Վիլլի շոգենավը  մեջ օգտագործեց համադրված ձայն, որպեսզի ստեղծեր առաջին հնչուն կինոն։ Անիմացիան պատրաստելուց հետո, Դիսնեյը պայմանագիր կնքեց Յունիվերսալ Փիքչորզի նախկին ղեկավար Փեթ Փաուերսի հետ, որի համաձայն կարող էր օգտագործել հեռախոսով ֆիլմ նկարելու համակարգը, այն դարձավ Դիսնեյի ավելի վաղ նկարահանված մուլտֆիմերի շարժիչ ուժը, որոնք շուտով հայտնի դարձան:Երաժշտության որակը բարելավելու նպատակով Դիսնեյը վարձեց արհեստավարժ երգահան և կազմակերպիչ Կառլ Սթոլինգին, որի առաջարկով էլ զարգացավ Անմիտ սիմֆոնիա ֆիլմաշարը՝ ներկայացնելով պատմություններ երաժշտության միջոցով։ Ֆիլմաշարում առաջինը՝ Կմախքի պարը (1929), ամբողջովին նկարել և անիմացրել է Այվերկսը։ Այդ ժամանակ վարձել էին նաև մի քանի տեղացի նկարիչների,ովքեր մնացին ընկերությունում որպես անիմատորներ, խումբն ավելի ուշ ստացավ «Ինը ծերուկներ» անվանումը: Միկի Մաուսը և Անմիտ սիմֆոնիան հաջողություն գրանցեցին, բայց Դինեյը և իր եղբայրը զգում էին, որ իրենց և Փաուերսի միջև իրավունքները հավասար չէին։ 1930 թվականին, Դիսնեյը փորձեց  կրճատել ծախսերը ստիպելով Այվերկսին որդեգրել ամեն մասնիկն առանձին անիմացնելու փորձը բանալի-դիրքեր նկարելու ավելի արդյունավետ տեխնիկա և թույլ տալով ավելի քիչ վարձատրվող օգնականներին գծագրել միջին մասերում գտնվող  դիրքերը։ Դիսնեյը խնդրեց Փաուերսին բարձրացնել մուլտֆիլմերի վճարները։ Վերջինս հրաժարվեց և վերցրեց Այվերկսին իր մոտ աշխատելու, Սթոլինգը մի փոքր ուշ հրաժարական տվեց՝ մտածելով, որ առանց Այվերկսի Դիսնեյ ստուդիան կփակվեր։1931 թվականի հոկտեմբերին Դիսնեյն էմոցիոնալ անկում ունեցավ (որում նա մեղադրում էր Փաուերսին իր մեքենայությունների համար և իր չափից շատ աշխատելը), ուստի նա և Լիլիանը վերականգնվելու համար երկար արձակուրդ վերցրին դեպի Կուբա և նավարկեցին դեպի Պանամա։ Որպես հովանավոր իրավունքները կորցնելուց հետո Դիսնեյ ստուդիան Կոլումբիա ընկերության հետ Միկի Մաուսն արտադրելու պայմանագիր ստորագրեց, վերջինս մեծ և նաև միջազգային ճանաչում ձեռք բերեց : Դիսնեյը,միշտ շահագրգռված լինելով նոր տեխնոլոգիաներ ընդգրկելու, նկարահանեց Ծաղիկները և ծառերը (1932 թվական) ամբողջական, տեխնիկոլորի օգնությամբ, նա նաև կարողացավ գործարք կատարել, որի արդյունքում մինչև 1935 թվականի օգոստոսի 31-ը միայն նա կարող էր օգտագործել եռագույն տեխնոլոգիան։ ԱնմիտՍիմֆոնիա ֆիլմաշարի հետագա բոլոր մուլտֆիլմերը գունավոր էին։ Ծաղիկները և ծառերը  մեծ տարածում գտավ հանդիսատեսի շրջանում  և ստացավ Օսկար որպես ամենալավ կարճամետրաժ մուլտֆիլմ 1932 թվականի արարողության ժամանակ։ Դիսնեյն այդ անվանակարգում նոմինացվել էր նաև Միկիի որբերը ֆիլմով և պատվավոր Օսկար ստացավ «Միկի Մաուսի ստեղծման համար» :1933 թվականին Դիսնեյը ստեղծեց «Երեք խոզուկները» ֆիլմը, որի մասին պատմաբան Էդրիան Դենքսն ասել է, որ այն «բոլոր ժամանակների ամենահաջողված կարճամետրաժ անիմացիան է» ։ Այդ ֆիլմը Դիսնեյին տվեց մեկ այլ Օսկար կարճամետրաժ ֆիլմերի (մուլտֆիլմեր) անվանակարգում։ Ֆիլմի հաջողությունը դրդեց ստուդիայի աշխատակազմի մեծացմանը, որը տարվա վերջին ուներ 200 աշխատող։ Դիսնեյը գիտակցեց հանրությանը զգացմունքայինորեն գրավող պատմությունների կարևորությունը, և անիմատորներից առանձին ավանդ ունեցավ «պատմության բաժնում», պատմատախտակների նկարիչների հետ միասին, որոնք կմանրամասնեյին Դիսնեյի ֆիլմերի սյուժեները։